Ο **Πίτερ Μαρκ Άντριου Φίλιπς** (αγγλικά: *Peter Mark Andrew Phillips*, γεννημένος στις 15 Νοεμβρίου 1977) είναι Βρετανός επιχειρηματίας και γιος της Πριγκίπισσας Άννας του Ηνωμένου Βασιλείου και του αξιωματικού Μαρκ Φίλιπς. Είναι ο μεγαλύτερος σε ηλικία εγγονός της Βασίλισσας Ελισάβετ Β΄ και του Πρίγκιπα Φιλίππου, Δούκα του Εδιμβούργου, και κατέχει τη 18η θέση στη σειρά διαδοχής του βρετανικού θρόνου.

Ο Πίτερ Φίλιπς φοίτησε στο Πανεπιστήμιο του Έξετερ και κατόπιν ξεκίνησε να εργάζεται στην Jaguar Racing. Επί του παρόντος εργάζεται ως διευθύνων σύμβουλος της SEL UK, μιας εταιρείας αθλητικών και ψυχαγωγικών δραστηριοτήτων. Παντρεύτηκε το 2008 την Ότομν Κέλι, μια Καναδή σύμβουλο επιχειρήσεων, στο Παρεκκλήσι του Αγίου Γεωργίου στο Κάστρο του Ουίνδσορ. Το ζευγάρι απέκτησε δύο παιδιά, ενώ από το 2019 βρισκόταν σε διάσταση, λαμβάνοντας διαζύγιο το 2021.

Πρώιμα χρόνια
-------------

Ο Πίτερ Φίλιπς γεννήθηκε στις 15 Νοεμβρίου 1977, στην πτέρυγα Λίντο του νοσοκομείου Σεντ Μέρι του Λονδίνου. Είναι το πρώτο παιδί της Πριγκίπισσας Άννας και του Μαρκ Φίλιπς, οι οποίοι είχαν παντρευτεί το 1973. Η γέννησή του χαιρετίστηκε με 41 κανονιοβολισμούς από τον Πύργο του Λονδίνου. Βαφτίστηκε στις 22 Δεκεμβρίου 1977 από τον Αρχιεπίσκοπο του Κάντερμπερι Ντόναλντ Κόγκαν στα Ανάκτορα του Μπάκιγχαμ. Νονοί του ήταν ο θείος του Κάρολος, Πρίγκιπας της Ουαλίας, ο Τζέφρι Τίαρκς, ο Χέιμις Λόχορ, η Σέσιλ Κάμερον του Λόκιελ και η Τζέιν Χόλντερνες-Ρόνταμ.

Κατά τη γέννησή του βρισκόταν στην πέμπτη θέση της γραμμής διαδοχής για το βρετανικό θρόνο και παρέμεινε σε αυτήν μέχρι τη γέννηση του ξαδέρφου του Πρίγκιπα Ουίλιαμ το 1982. Οι γονείς του λέγεται ότι αρνήθηκαν τίτλους ευγένειας που προσφέρθηκαν από την γιαγιά του Βασίλισσα Ελισάβετ Β΄ κατά τη τη γέννησή του. Έτσι, αποτέλεσε το πρώτο νόμιμο εγγόνι Βρετανού μονάρχη για περισσότερα από 500 χρόνια που γεννιόταν χωρίς να αποκτά τίτλο ευγένειας. Το 1981 γεννήθηκε η μικρότερη αδελφή του, Ζάρα. Έχει ακόμη δύο μικρότερες ετεροθαλείς αδελφές, την Φελίσιτι και την Στέφανι.

Η εκπαίδευσή του ξεκίνησε αρχικά στο δημοτικό σχολείο Πορτ Ρέγκις του Σάφτσμπερι και αργότερα στο σχολείο Γκόρντονστουν στο Μάρεϊ της Σκωτίας. Βρισκόμενος Γκόρντονστουν, επιλέχθηκε ως «επικεφαλής μαθητής». Πριν ξεκινήσεις την τριτοβάθμια εκπαίδευσή του, μετέβη στο Σίδνεϊ της Αυστραλίας και εργάστηκε για την Sports Entertainment Limited (SEL), μια εταιρεία στην οποία θα επέστρεφε μελλοντικά. Εργάστηκε επίσης για την αγωνιστική ομάδα του Τζάκι Στιούαρτ της Φόρμουλα 1.

Φοίτησε στο Πανεπιστήμιο του Έξετερ και αποφοίτησε με πτυχίο στην επιστήμη του αθλητισμού. Ως φοιτητής συμμετείχε στην ομάδα ράγκμπι του πανεπιστημίου.

Καριέρα
-------

Μετά την αποφοίτησή του το 2000, ο Πίτερ Φίλιπς εργάστηκε για την Jaguar, ως διευθυντής εταιρικής φιλοξενίας, και στη συνέχεια για την Williams Racing, όπου διατέλεσε υπεύθυνος χορηγικών λογαριασμών. Το 2005 ξεκίνησε να εργάζεται για την Βασιλική Τράπεζα της Σκωτίας στο Εδιμβούργο, απασχόληση που κατείχε μέχρι το Μάρτιο του 2012. Έπειτα ανέλαβε τη θέση του διευθύνοντα συμβούλου στην εταιρία SEL UK.

Τον Αύγουστο του 2012 ήταν επίτιμος προσκεκλημένος στον τελικό του κυπέλλου του Ράγκμπι Λιγκ μεταξύ Γουόρινγκτον Γουλβς και Λιντς Ρίνος, που διεξήχθη στο Στάδιο Γουέμπλεϊ.

Από τον Ιούνιο του 2015 μέχρι τον Ιούνιο του 2016 ήταν υπεύθυνος για την οργάνωση του γεύματος «Patron's Lunch», για τον εορτασμό των 90ων γενεθλίων της Βασίλισσας. Στην εκδήλωση περιλαμβανόταν μία παρέλαση επί της Λεωφόρου Μολ και πικνίκ για 10.000 άτομα.

Τον Ιανουάριο του 2020, ο Πίτερ Φίλιπς εμφανίστηκε σε μια διαφήμιση για την κινεζική εταιρεία Bright Food. Στο βίντεο, χρησιμοποιεί την ιδιότητά του ως μέλος της βρετανικής βασιλικής οικογένειας για να προωθήσει το γάλα της εταιρείας, ενώ περιβάλλεται από πολυτέλεια.

Παραπομπές
----------

1. ↑  «Kindred Britain»
2. ↑   *No. 47380*. 16 November 1977, σελ. 14415.
3. 1 2 3 4  «1977: Princess Anne gives birth to Master Phillips». BBC. 15 November 1977. Αρχειοθετήθηκε από το πρωτότυπο στις 16 April 2006.. Ανακτήθηκε στις 9 August 2006.
4. ↑  «The Princess Royal: Marriage and Family». royal.gov.uk. Αρχειοθετήθηκε από το πρωτότυπο στις 30 June 2007. .
5. ↑  «Buckingham Palace Press Release». royal.gov.uk. 8 April 2004. Αρχειοθετήθηκε από το πρωτότυπο στις 20 October 2013. .
6. ↑  «Zara Tindall's 'secret' nephew born in NZ». *The New Zealand Herald*. 20 Αυγούστου 2017. Ανακτήθηκε στις 12 Αυγούστου 2020. Wade, former Tonkin, is the daughter of Mark Phillips - also father to Queen Elizabeth's grandchildren Zara Tindall and her brother Peter Phillips.
7. 1 2  «Profile – Peter Phillips». *Hello!*. July 2001. Αρχειοθετήθηκε από το πρωτότυπο στις 3 November 2006.. Ανακτήθηκε στις 9 August 2006.
8. ↑  Knightley, Emma (14 Νοεμβρίου 2017). Coco, Tatiana, επιμ. *Peter Phillips: The Life of the First-Born Grandson of Queen Elizabeth II* (Kindle) (στα Αγγλικά). Αρχειοθετήθηκε από το πρωτότυπο στις 9 Δεκεμβρίου 2018. Ανακτήθηκε στις 9 Δεκεμβρίου 2018.
9. 1 2 3  «Princess Anne's son set to marry». BBC. 28 July 2007. Αρχειοθετήθηκε από το πρωτότυπο στις 8 August 2007.. Ανακτήθηκε στις 28 July 2007.
10. ↑  «Peter Phillips Profile». *Royal Jubbly*. Αρχειοθετήθηκε από το πρωτότυπο στις 23 December 2012. .
11. ↑  «Peter Phillips». 15 July 2012. .
12. ↑  «Cup to get Royal seal of approval». *The RFL* (UK). 20 August 2012. Αρχειοθετήθηκε από το πρωτότυπο στις 21 August 2012.. Ανακτήθηκε στις 20 August 2012.
13. ↑  Tominey, Camilla (5 Ιουνίου 2016). «My street party for Granny (aka The Queen)». Αρχειοθετήθηκε από το πρωτότυπο στις 12 Σεπτεμβρίου 2017. Ανακτήθηκε στις 12 Σεπτεμβρίου 2017.
14. ↑  Taylor, Rebecca (21 Ιανουαρίου 2020). «Queen's grandson Peter Phillips flogs royal connections in Chinese milk ad». Sky News. Αρχειοθετήθηκε από το πρωτότυπο στις 21 Ιανουαρίου 2020. Ανακτήθηκε στις 21 Ιανουαρίου 2020.